Bekende mediaman geskors nadat hy glo op Zoom masturbeer | Netwerk24
Poynton-gebou ontruim ná skietery
Werknemers by die departement van korrektiewe dienste se hoofkantoor in Pretoria het Donderdag glo eers gedink 'n gyselaarsdrama speel in 'n senior-amptenaar se kantoor af. Toe klap 'n skoot en personeel en besoekers moes inderhaas die Poynton-gebou in WF Nkomo-straat ontruim.
Bekende mediaman geskors nadat hy glo op Zoom masturbeer
20 Oktober 2020 12:32
Jeffrey Toobin, een van die bekendste mediapersoonlikhede in Amerika, is tydelik deur die New Yorker geskors omdat hy na bewering gedurende 'n Zoom-vergadering gemasturbeer het.
Toobin, wat 'n regskenner is en ook by CNN as 'n ontleder werk, het glo vroeër die maand op 'n Zoom-vergadering tussen die New Yorker en die WNYC-radiostasie gemasturbeer terwyl die kamera aan was.
Volgens The Guardian het hy nie skuld beken nie, maar wel gesê hy het 'n fout gemaak.
"Ek het 'n vernederende, dom fout gemaak en gedink die kamera is af. Ek het gedink niemand op die Zoom-oproep kan my sien nie. Ek vra my vrou, familie, vriende en kollegas om verskoning," het hy volgens die mediagroep Vice gesê.
Die mediaman Jeffrey Toobin is tydelik geskors nadat hy glo gedurende 'n Zoom-vergadering gemasturbeer het. Foto: Reuters
Twee bronne wat deel van die Zoom-vergadering was, het op voorwaarde van anonimiteit aan die mediagroep Vice gesê dat hulle nie seker is wat hul kollegas gesien het nie, maar hulle kon glo duidelik sien hoe Toobin masturbeer.
'n Woordvoerder van CNN sê Toobin het verlof vir persoonlike kwessies gevra.
Was dit nie vir die verlof en sy tydelike skorsing nie, sou hy oor Amy Barrett se aanstelling as regter van die Amerikaanse federale hooggeregshof, asook die Amerikaanse verkiesing op 3 November, verslag gedoen het.